b'\n_START_ARTICLE_\nBeridarebansgatan\n_START_PARAGRAPH_\nBeridarebansgatan (ogs\xc3\xa5 kalt Beridarbansgatan) er en kort gatestump som forbinder Brunkebergstorg med Sergels torg i Norrmalm i Stockholms indre by. Veien er stengt for gjennomgangstrafikk, og avsluttes med en undergang under Kulturhuset i Stockholm. Gaten har ogs\xc3\xa5 forbindelse med Drottninggatan via en tverrg\xc3\xa5ende gatestump med det lignende navnet Beridarebanan, som g\xc3\xa5r mellom kulturhusets to bygningskropper._NEWLINE_P\xc3\xa5 Beridarebansgatan 1-3, utenfor Stockholm bys konstkanslis kontorlokaler, st\xc3\xa5r skulpturen Girl Making a Face av Lena Cronqvist.\n_START_SECTION_\nHistorie\n_START_PARAGRAPH_\nF\xc3\xb8r Norrmalmsreguleringen gikk Beridarebansgatan fra Brunkebergstorg og opp til det gamle nasjonale kunstakademiet i Beridarebane-kvartalet ved n\xc3\xa5v\xc3\xa6rende H\xc3\xb6torget. Navnet, som gata har hatt helt siden 1640-tallet, kommer fra beridarebanan som ble bygget i gatas nordende p\xc3\xa5 1620-tallet av kong Gustav II Adolf.'